
SOCIAL POWER
Convocatoria de financiamento de actividades A ORGANIZACIÓNS DA SOCIEDADE CIVIL
FORMULARIO DE SOLICITUDE DE FINANCIAMENTO
-Versión de consulta unicamente-


[bookmark: _Hlk136957070]Este formulario é unha versión meramente orientadora. Para solicitar o financiamento da convocatoria, deberás encher o formulario en liña. Co fin de facilitar a participación de organizacións diversas, o uso gramatical correcto do español/catalán/éuscaro/galego non se terá en conta para valorar esta solicitude. Alén diso, informámoste de que nalgúns apartados da Web encontrarás recursos formativos e de aprendizaxe pensados para acompañarte na preparación da solicitude.
De teres calquera dúbida en relación coa solicitude, podes poñerte en contacto connosco escribíndonos ao seguinte enderezo de correo electrónico: 
financiacion@socialpower.es.









1. INFORMACIÓN SOBRE A ORGANIZACIÓN
	
1.1. Cal é o nome da túa organización?
*    En caso de contar cun nome de organización composto de siglas, indica tamén as siglas.


	1.2. Describe brevemente a misión da túa organización
*   Cóntanos cal é a razón de ser da vosa organización; que dereitos, causas ou problemáticas abordades e con que colectivos adoitades traballar.


	1.3. En que ano se constituíu a túa organización?


	1.4. Información de contacto da organización 

* Indícanos o teu enderezo, correo electrónico, teléfono e enderezo web para poder poñernos en contacto contigo.

Nome e apelidos da persoa de contacto da organización: 
Función ou cargo na organización da persoa de contacto:
Correo electrónico: 
Teléfono:
Enderezo do domicilio social:
Provincia:
Código postal:
Municipio:
Enderezo web, en caso de ter:
Redes sociais da organización, en caso de ter:






2. INFORMACIÓN SOBRE O PROXECTO

INFORMACIÓN CHAVE
	
	2.1. Cal é o nome do proxecto?


	2.2. Data de inicio do proxecto  
* Lembra que a duración do proxecto debe ser de entre 7 e 10 meses, entre o 1 de marzo de 2027 e o 31 de decembro de 2027.


	2.3. Data de finalización do proxecto 
 * Lembra que a duración do proxecto debe ser de entre 7 e 10 meses, do 1 de marzo de 2027 ao 31 de decembro de 2027.


	2.4. A cal das seguintes axendas de dereitos e prioridades vai contribuír principalmente o teu proxecto?
* Selecciona só unha axenda de dereitos. Unha vez seleccionada a axenda de dereitos, indícanos a que prioridades principais contribúe o proxecto, ata un máximo de 3.  

      Dereito ao emprego digno nun tecido produtivo xusto 

               Identificar e denunciar a vulneración dos dereitos laborais das persoas traballadoras.

               Promover a inserción sociolaboral de persoas en situación de vulnerabilidade mediante o acompañamento, a orientación e/ou a formación de persoas en situación de desemprego, co obxectivo de facilitar o acceso ao emprego ou mellorar a súa empregabilidade.

              Fomentar espazos de traballo en rede e apoio mutuo de persoas traballadoras, asalariadas ou por conta propia, que teñan como obxectivo avanzar no dereito ao emprego digno entre colectivos especialmente precarizados, como as persoas novas, as mulleres, as persoas migrantes ou as persoas do colectivo xitano, entre outras.

              Crear oportunidades laborais para persoas en situación de risco de exclusión social que lles garantan un emprego estable, seguro e con salarios dignos mediante o impulso de emprego digno, a economía e o emprendemento social e o cooperativismo en novos nichos económicos (por exemplo, a transición verde e dixital, o emprego rural ou a economía dos coidados).

              Sensibilizar e mobilizar a cidadanía para fomentar a xustiza económica, incluídas a acción colectiva contra a precariedade laboral, a promoción de dereitos laborais e o emprego digno, e a identificación e a denuncia da vulneración dos dereitos laborais das persoas traballadoras.


      Dereito á protección social e á vivenda

             Impulsar o acceso efectivo ás políticas de garantía de ingresos (IMV, rendas autonómicas ou outras prestacións), mediante o acompañamento a persoas en situación de vulnerabilidade para previr situacións de exclusión social.

             Sensibilizar e/ou mobilizar a cidadanía para influír no ámbito público e político sobre a necesidade de universalizar o sistema de protección social co fin de non deixar ningún colectivo atrás.

            Impulsar accións que contribúan á protección das persoas en situación de vulnerabilidade habitacional, como pode ser o acompañamento ante procesos de desafiuzamento, programas que garantan as alternativas habitacionais ou o asesoramento na solicitude de axudas sociais para cubrir gastos relacionados coa vivenda (como axudas ao aluguer, axudas á rehabilitación etc.).
 
           Fortalecer iniciativas comunitarias e participativas que involucren os colectivos afectados pola crise da vivenda co obxectivo de promover o dereito á vivenda digna. Teranse en conta especialmente as accións que incorporen un compoñente de análise, mobilización ou influencia verbo da situación da vivenda.


      Dereito á xustiza de xénero e á diversidade

* Estas prioridades abordan a defensa, a protección e a promoción dos dereitos das mulleres e persoas da comunidade LGTBIAQ+, dende un enfoque feminista interseccional, que recoñeza os múltiples aspectos e desigualdades que atravesan os corpos, incluídos o xénero, a súa expresión, a súa identidade e as orientacións sexuais, e as interseccións con outras desigualdades como a de clase, raza, situación administrativa, orixe, diversidade funcional ou idade, entre outras.

        Previr as violencias patriarcais e loitar para eliminalas, así como defender e protexer as vítimas e superviventes de todas as formas de violencia de xénero. 

        Promover a participación das colectivas, os movementos ou as organizacións feministas en espazos e procesos de toma de decisións a todos os niveis (local, autonómico ou estatal) e a incidencia destes para impulsar políticas feministas, incluída a igualdade, a defensa e a protección dos dereitos das persoas LGTBIAQ+. 

       Loitar contra a discriminación e o auxe dos discursos de odio e as narrativas contrarias aos dereitos das mulleres e as persoas LGTBIAQ+. 

       Promover a visibilización e a posta en valor da diversidade sexual e de xénero na sociedade para a prevención da LGTBIQfobia e loitar contra a discriminación, a violencia e a exclusión por motivos de orientación sexual, identidade ou expresión de xénero. 


	2.5. Resumo do proxecto  
* Describe de maneira breve que problemática ou necesidade abordará o proxecto, con que colectivos traballará, que accións principais se levarán a cabo e que cambios ou melloras se agarda conseguir.
** Límite máximo de caracteres con espazos: 1300.

	
2.6. Onde se levará a cabo o proxecto? 

* Lembrámosche que os proxectos só poden desenvolver as súas actividades en España.

      Ámbito estatal

      Ámbito autonómico 

 Ámbito provincial

      Ámbito local ou municipal 




	
DESCRICIÓN DO CONTEXTO, A PROBLEMÁTICA DE VULNERACIÓN DE DEREITOS E O/S COLECTIVO/S AO/S QUE SE DIRIXE O PROXECTO


	2.7. Describe brevemente o contexto no que se enmarca o proxecto, así como a problemática e a situación de vulneración de dereitos que xustifica a súa relevancia 

* Explica o contexto social, político, económico e/ou territorial onde se desenvolverá a acción e como se vincula coa problemática e situación de vulneración de dereitos que o proxecto procura abordar. Podes incorporar tamén información sobre desigualdades, políticas ou marcos normativos relevantes para comprender mellor o contexto do proxecto. É importante que a descrición permita comprender o contexto concreto no que se desenvolverá o proxecto, a situación de vulneración de dereitos que aborda e por que as actividades propostas son necesarias e relevantes nese contexto.  
 
** Recordatorio importante: Os proxectos só poden desenvolver as súas actividades en España.

*** Límite máximo de caracteres con espazos: 4000. 


	2.8. Descrición do colectivo ao que vai dirixido o proxecto 

* Describe os colectivos, as persoas ou as comunidades coas que traballará o proxecto e a quen se dirixe para defender, protexer ou promover os seus dereitos. Explícanos tamén cales son as súas principais necesidades, barreiras ou situacións de desigualdade relacionadas co proxecto e de que xeito participarán nas actividades ou accións previstas.

** Límite máximo de caracteres con espazos: 4000. 


	2.9. Experiencia previa da organización no traballo co colectivo ao que vai dirixido o proxecto
* Cóntanos de maneira breve a experiencia previa da vosa organización no traballo cos colectivos, as problemáticas ou os dereitos relacionados con este proxecto. Podes introducir exemplos de iniciativas anteriores, aprendizaxes relevantes ou experiencias que axuden a comprender a capacidade da organización para desenvolver o proxecto proposto. 
** Límite máximo de caracteres con espazos: 4000.


	2.9. b). Como se conecta este proxecto con outros procesos colectivos, iniciativas ou redes? 
* Explícanos se o proxecto se desenvolve en relación ou coordinación con máis organizacións plataformas, redes, movementos ou iniciativas similares ou complementarias. Podes incluír colaboracións, espazos de traballo conxunto, alianzas ou accións compartidas vencelladas á temática ou ao territorio do proxecto.
* Este apartado só se deberá cubrir nas solicitudes dos fondos 2 e 3.

*** Límite máximo de caracteres con espazos: 2000.



	
LÓXICA DE INTERVENCIÓN DO PROXECTO
Podes consultar estas ligazóns (recursos formativos e de aprendizaxe) para axudarche a completar este bloque da solicitude.

	2.10. Obxectivo xeral do proxecto
* Describe de maneira breve o propósito principal do proxecto e o cambio xeral que procura impulsar canto á problemática social ou a situación de vulneración de dereitos que aborda.

Exemplo de obxectivo xeral: Mellorar a empregabilidade de mulleres migradas en situación de vulnerabilidade.


** Límite máximo de caracteres con espazos: 600.


	2.11. Obxectivo/s específico/s do proxecto
* Indica obxectivos concretos que se busca acadar co proxecto para contribuír ao obxectivo. Podes definir un mínimo de 1 e un máximo de 3.

Exemplo de obxectivo específico: Fortalecer as habilidades dixitais de mulleres migradas para mellorar as súas oportunidades de acceso ao emprego. 
 



	2.12. Resultados agardados do proxecto, indicadores e fontes de verificación asociadas

* Describe un máximo de 4 resultados que se espera acadar co desenvolvemento do proxecto e que contribúan ao logro dos obxectivos específicos formulados. Os resultados han de reflectir os cambios, melloras ou avances concretos que se agarda conseguir durante o proxecto. 
 
Exemplos só a título ilustrativo: 
- Mulleres participantes melloran as súas habilidades dixitais. Indicador: O 80 % mellora o seu nivel após a formación.  
- Mulleres participantes implícanse en accións comunitarias. Indicador: Cando menos 40 mulleres participan nunha acción pública. 
 
Ademais, por cada resultado, deberás engadir unha ou varias fontes de verificación. As fontes de verificación son o conxunto de recursos de información (documentos, vídeos, fotografías, informes etc.) que permitirán evidenciar tanto a evolución do proxecto como a consecución dos resultados. 
 
Recoméndase que as fontes de verificación sexan numerosas, amplas e consistentes dabondo como para reflectir de maneira clara a execución das actividades e o alcance dos resultados. As fontes de verificación e mais o informe final do proxecto constitúen a base principal para a xustificación do proxecto. 
 
Así mesmo, deberán permitir esclarecer tanto a realización das actividades como o progreso e os cambios xerados durante o desenvolvemento do proxecto. 
De o proxecto resultar financiado, poderedes precisar ou completar as fontes de verificación co equipo de Social Power, así como definir os momentos de entrega. 

 
 
	RESULTADOS, INDICADORES E FONTES DE VERIFICACIÓN 

	 

	Engadir resultado 1 e indicador asociado 

	Despregable de Fontes de verificación 

	Engadir resultado 2 e indicador asociado 

	Despregable de Fontes de verificación 

	Engadir resultado 3 e indicador asociado 

	Despregable de Fontes de verificación 

	Engadir resultado 4 e indicador asociado 

	Despregable de Fontes de verificación 


 
Despregable de Fontes de verificación:

· Listaxes de sinaturas de asistencia a obradoiros, formacións ou eventos (cómpre obter autorización de protección de datos ou presentar listaxes anonimizadas en casos xustificados). 
· Bases de datos de persoas atendidas (cómpre obter autorización de protección de datos ou anonimizar en casos xustificados). 
· Fotografías e vídeos de actividades (cómpre obter autorización de protección de datos ou anonimizar en casos xustificados). 
· Gravacións ou fotografías de reunións clave. 
· Enquisas e cuestionarios de avaliación de satisfacción de obradoiros e actividades. 
· Convenios asinados con outras organizacións. 
· Informes de investigación ou de incidencia política. 
· Correos electrónicos, cartas e comunicacións (hase de valorar se é preciso obter autorización de protección de datos ou anonimizar en casos xustificados). 
· Informes de impacto en medios de comunicación (TV, prensa, radio etc.).  
· Artigos en presa, intervencións en radio ou TV. 
· Publicacións en redes sociais e métricas de alcance (capturas de pantalla no canto de ligazóns). 
· Materiais de comunicación (folletos, carteis, boletíns etc.) en versión dixital. 
· Actas de reunións. 
· Materiais didácticos utilizados. 
· Certificados ou diplomas outorgados ás persoas participantes. 
· Enquisas anteriores e posteriores á intervención para identificar cambios en coñecementos, actitudes, percepcións etc. 
· Outros (para completar). 





	2.13. Selecciona o tipo de actividades que levará a cabo o proxecto 

* Selecciona só unha actividade, considerando o tipo de actividade na que achas que encaixa o proxecto principalmente.


 Accións e actividades de incidencia, participación cívica e defensa de dereitos para influír nas políticas públicas.
      
 Atención directa a colectivos e prestación de servizos gratuítos de asesoramento.

 Sensibilización sobre os dereitos e os valores da UE —respecto da dignidade humana, a liberdade, a democracia, o Estado de dereito e o respecto aos dereitos humanos, incluídos os dereitos das persoas que pertenzan a minorías, e a igualdade, incluída a igualdade de xénero—.   

  Investigación e análise ou supervisión de políticas, ben para influír na formulación de políticas públicas a nivel estatal e da UE, ben para informala.

  Accións para favorecer a aplicación e implementación de leis, normativas ou resolucións xudiciais adoptadas.

 Servizos de apoio psicosocial para o equipo e os colectivos aos que se dirixe o proxecto e accións de autocoidado e coidado colectivo. 

 Accións que promovan a xustiza de xénero dende enfoques transformadores.

 Organización de plataformas e diálogos cívicos e creación de coalicións e asociacións entre organizacións da sociedade civil e outros actores clave en temas relacionados cos dereitos e valores da UE.   

 Accións formativas, de sensibilización ou de intercambio e aprendizaxe mutua sobre litixio estratéxico.* As accións de litixio estratéxico, as accións ante instancias xudiciais ou calquera outra acción que implique un proceso legal ou xudicial están expresamente excluídas desta convocatoria e non poderán ser financiadas.  


	
2.14. Describe as actividades que levará a cabo o proxecto e as datas estimadas de inicio e fin de cada unha delas

* Aquí podes proporcionarnos máis información sobre as actividades concretas que se levarán a cabo no proxecto e unha estimación de cando se levarán a cabo.
** Límite máximo de caracteres con espazos: 3000.


	2.15. Como promove o proxecto a xustiza de xénero dende unha perspectiva interseccional?  

* Explícanos de que xeito ten en conta e aborda o proxecto as desigualdades e discriminacións existentes por razón de xénero —considerando que estas poden, ademais, intersecar coa raza, a clase social, a orientación sexual, a orixe etc.— para acadar resultados para todas as persoas ás que se dirixe o proxecto por igual e favorecer, así, o avance na igualdade de xénero.

** Límite máximo de caracteres con espazos: 2000.


	2.16. Impacto do proxecto alén do alcance directo e inmediato das accións realizadas 
 
* Explícanos de que maneira o proxecto pode contribuír a xerar cambios ou impactos alén das actividades concretas desenvolvidas ou das persoas participantes directas. 
Podes incluír aspectos como a continuidade de procesos impulsados, as aprendizaxes xeradas, o potencial multiplicador do proxecto, a posibilidade de adaptación ou réplica noutros contextos, a sensibilización social, a incidencia ou a súa contribución a cambios sociais máis amplos. 
 
** Límite máximo de caracteres con espazos: 1500. 


	2.17. De que xeito incorpora o proxecto elementos de innovación social?  (podes consultar aquí recursos de apoio)
 
* Explícanos como o proxecto aplica ideas, prácticas ou metodoloxías novas para dar resposta a problemáticas sociais de maneira máis eficaz, sostible e xusta ca as solucións tradicionais. Indica de que xeito estas innovacións melloran o impacto social do proxecto e se teñen potencial de seren aplicadas ou ampliadas para beneficiar outros colectivos ou contextos. 
 
** Límite máximo de caracteres con espazos: 1500. 


	2.18. Identificación de riscos e medidas de prevención e mitigación do proxecto  (podes consultar aquí recursos de apoio)
 
* Describe os principais riscos ou dificultades que poderían afectar ao desenvolvemento do proxecto (por exemplo, riscos operativos, organizativos, de contexto ou de participación dos colectivos) e explica as medidas previstas para previlos ou mitigalos, co fin de garantir a correcta execución das actividades e a consecución dos obxectivos e resultados previstos. 
 
** Límite máximo de caracteres con espazos: 1500. 


	2.18.b) Describe a estratexia ou a metodoloxía que se empregará para a implementación das actividades propostas

* Aquí podes proporcionar máis información sobre como se van realizar as actividades previstas, ademais da maneira en que se coordinarán e planificarán para garantir que se leven a cabo de xeito efectivo e realista e de acordo cos obxectivos establecidos. 

** Límite máximo de caracteres con espazos: 2000. 

*** Este apartado só se deberá cubrir nas solicitudes do fondo 3.



	

2.18.c). Indica con que sistemas internos de xestión e funcionamento conta a túa entidade (p. ex., plan de igualdade, código de conduta, protocolo contra violencias machistas ou LGTBI-fóbicas, plan de calidade ou outros)

* Este apartado só se deberá cubrir nas solicitudes do fondo 3.
** Límite máximo de caracteres con espazos: 1000.



	2.19. Alén de apoio económico para a realización de proxectos, Social Power inclúe actividades de formación, aprendizaxe colectiva e facilitación do traballo en rede para fortalecer as capacidades das organizacións da sociedade civil. 

Indícanos se a vosa organización ten necesidades de formación, aprendizaxe colectiva ou de traballo en rede para maximizar os resultados e o impacto do proxecto presentado. Velaquí podes anotar as áreas ou temáticas identificadas:


	ÁREAS TEMÁTICAS DE FORMACIÓN, APRENDIZAXE COLECTIVA OU TRABALLO EN REDE

	

	Área temática 1

	Área temática 2

	Área temática 3

	Área temática 4







3. Orzamento
* Ten en conta que algunhas características deste orzamento poden variar en función de se presentas a túa solicitude para o fondo 1, fondo 2 ou fondo 3. 
** Non é preciso que todas as partidas orzamentarias teñan asignado un orzamento. 

	Partida orzamentaria
	Descrición
	Importe solicitado

	

Material funxible
	Materiais de uso común que se repoñen con frecuencia, como, por exemplo, material de oficina, precisos para realizar actividades.
	


	Alugueres
	Alugueres precisos para realizar actividades.
	

	

Cadro de persoal 
	Custos salariais das persoas contratadas para o proxecto, incluíndo todos os custos (p. ex., IRPF, Seguridade Social…). 
	

	

Desprazamento, aloxamento e axudas de custo
	Desprazamentos precisos para a execución de actividades, ben das persoas a cargo da implementación, ben das persoas participantes nas actividades.  
	

	
Equipamento
	Compra de equipos informáticos ou outros equipos precisos para a execución do proxecto. 
	

	Servizos externos (servizos contratados a terceiros)
	Contratación de servizos precisos para levar a cabo o proxecto, como, por exemplo, consultoría para investigacións, elaboración de informes, servizos de produción de produtos audiovisuais, servizos de catering para eventos etc. 
	

	Custos indirectos 

	Gastos xerais asociados ao funcionamento da entidade e necesarios para a execución do proxecto, que non poden imputarse de maneira directa a unha actividade concreta.

Abranguen, entre
outros, gastos
de xestoría,
asesoría fiscal
ou contable, así
como outros
custos
administrativos
xerais.

Estes custos deberán imputarse de forma proporcional ao proxecto e non poderán superar o 7 % do orzamento total do proxecto.

	Máximo 7 % do total.

	
	
	

	
Importe total solicitado

	




	3.1. Describe de maneira breve os principais gastos incluídos no orzamento e como se relacionan coas actividades previstas no proxecto.
Se engadiches gastos de persoal, indica o persoal contratado pola entidade que participará na execución do proxecto, as funcións que realizará e a súa dedicación estimada.

** Límite máximo de caracteres con espazos: 2500.

	



4. Outros datos e documentación anexa
Co fin de axilizar os trámites no caso de que a túa entidade sexa seleccionada, precisamos que nos facilites a seguinte información. Se a túa entidade non é seleccionada, os datos eliminaranse de xeito permanente da nosa base de datos. 

	4.1. Quen é a persoa representante legal da organización? (Nome e apelidos)

* A persoa representante legal é aquela autorizada e designada ante notaria ou notario con poderes legais para actuar en nome da organización solicitante, tomar decisións legais e realizar trámites legais na súa representación.

	


	4.2. Datos bancarios da organización 

* Estes datos serán imprescindibles no caso de que a túa entidade sexa seleccionada co fin de levar a cabo o apoio financeiro das actividades previstas no proxecto.

Titular da conta:
Código IBAN:
Código SWIFT:
Enderezo da entidade bancaria:



	4.3. Documentación anexa

Aviso importante: Os proxectos serán avaliados unicamente tendo en conta a información facilitada no formulario en liña de solicitude; non se terá en consideración ningunha outra información achegada adicional verbo do proxecto de cara á avaliación.


      Certificado que acredite a inscrición da organización no rexistro correspondente, expedido despois do 1 de marzo de 2026.

      Certificado dos estatutos da organización, emitido polo rexistro correspondente no que estea inscrita a entidade, despois do 1 de marzo de 2026. No caso de non dispor deste certificado, a organización poderá achegar unha copia dos devanditos estatutos, compulsada pola Administración competente ou notaría, incluídas as modificacións posteriores, de habelas.  

      Certificado acreditativo vixente de quen represente legalmente a organización, emitido polo rexistro correspondente despois do 1 de marzo de 2026 ou, na súa ausencia, escritura notarial que acredita a representación legal. Secasí, no caso de resultar preseleccionada, deberá achegar o correspondente certificado antes da sinatura do convenio de colaboración, expedido con posterioridade ao 1 de marzo de 2026.

      Declaración responsable de cumprimento de requisitos legais.

      Requisitos de documentación económica fondo 1  
Declaración responsable sobre os ingresos anuais da entidade, correspondentes a un dos tres últimos exercicios pechados, a elección da entidade solicitante.   

      Requisitos de documentación económica fondos 2 e 3  
Modelo 200 do imposto de sociedades, correspondentes a un dos tres últimos exercicios pechados, a elección da entidade solicitante.  No caso de que a entidade non teña a obriga de presentar declaración polo imposto de sociedades, pode presentar as contas anuais (que abrangan o balance de situación e a conta de perdas e ganancias) aprobadas e asinadas polo órgano de goberno competente correspondentes a un dos tres últimos exercicios pechados, a elección da entidade solicitante.  Podes consultar nesta ligazón que epígrafes se terán en conta para o cálculo de ingresos tanto no modelo 200 como nas contas anuais.


      Última memoria de actividades da organización ou, na súa ausencia, outra documentación sobre a actividade realizada pola entidade no último ano.    


      Certificados da Axencia Española de Administración Tributaria e da Seguridade Social e, se for o caso, da Administración tributaria autonómica correspondente de estar ao corrente das súas obrigas.   

      Certificado de titularidade bancaria a nome da entidade.

      Outra documentación relevante de xestión da organización (opcional para os fondos 1 e 2; obrigatorio para o fondo 3). O documento de xestión interna que envíe pode estar relacionado coa integridade ou a transparencia, entre outras cuestións. A modo de exemplo, malia non ser precisos especificamente estes, pódense achegar os seguintes documentos: código de conduta da entidade, código ético, plan de igualdade, auditorías da entidade, protocolo ou política de protección ás infancias ou, como alternativa, calquera outro documento similar que avale a xestión ou os mecanismos de xestión interna da entidade.  No caso de proxectos que comprendan o traballo directo con persoas menores de idade, solicitarase que a entidade dispoña dun protocolo ou unha política de protección á infancia e achegue este documento como parte da documentación da solicitude.   

     Declaración responsable de existencia mínima dun ano acompañada da documentación acreditativa pertinente. Só deberán achegar este documento as entidades que non leven un ano ou máis inscritas no rexistro correspondente no momento de publicación da convocatoria. 
Consonte a normativa establecida pola entidade doadora (UE), débese garantir que os custos cubertos no marco desta solicitude non fosen nin sexan cubertos por outras fontes de financiamento europeo nin outro tipo de financiamento de entidades doadoras públicas, de maneira que se evite o dobre financiamento. A continuación, solicítase información relativa á posible confluencia de financiamento para este mesmo proxecto noutras convocatorias financiadas con fondos europeos.
Declaración sobre a solicitude de financiamento noutras convocatorias
☐ Declaro que non se solicitou nin se obtivo financiamento para as accións recollidas na solicitude deste proxecto en ningunha outra convocatoria financiada con fondos europeos nin doutras entidades doadoras públicas.
 ☐ Declaro que se solicitou ou se obtivo financiamento para as accións recollidas na solicitude deste proxecto na/s seguinte/s convocatoria/s financiada/s con fondos europeos ou doutras entidades doadoras públicas: (No caso de marcar esta casa, habilitarase un espazo para indicar o nome da convocatoria, a entidade que financia e o estado da solicitude).

